|  |
| --- |
| **ROMPLAN**  Rom: Rollelekrommet  Fløy: Vigeland  Periode: 2020/2021  Hovedansvarlig: |
| **Generell informasjon og retningslinjer for rommet:** |
| Rommet brukes til rollelek.  Her har barna mulighet til å leke kokker, servitører, gjester, familie og andre roller som faller barna inn. |
| **Hva finnes av materiale her?** |
| * På kjøkkenet har vi stekeovn og vask, kniver, skjærebrett, ulike plast-matvarer både med borrelås og uten, stekepanne, kasserolle og annet tilbehør til kjøkkenet * Gjenbruksmaterialer som for eksempel melkekartonger og eggekartonger * Bilder av mat + plakater og matvarer laminert på veggene * Vi tar med andre kjøkkenutstyr hjemmefra som vi ikke bruker lengre (vi sørger for at det er barnevennlig). * Menyer med ulike matretter og drikke |
| **Hva kan barna oppleve/erfare i rommet?** |
| * Barna kan erfare og oppøve kompetanse for ulike roller i leken, de lærer av hverandre og i samhandling med en voksen. For eksempel «Hva gjør en kokk? Hva gjør en servitør?» * Barna kan leke ut sine erfaringer i rolleleken og barna kan lære av hverandre * Barna kan oppleve å lære nye begreper i samhandling med hverandre og/eller en voksen. «Hva heter de ulike matvarene?» * Barna kan oppleve variasjon i leken etter hvordan vi voksne fornyer rommet med tiden, og hva slags materialer vi bringer inn som er nytt |
| **Hva er den voksne sin rolle i rommet?** |
| * Medbringe gjenbruksmaterialer hjemmefra, eller tomme kartonger etc, eller fra kjøkkenet i barnehagen * Inspirere barna * Sette grenser * Veilede i lek og sørge for at barna lærer lekekodene med tiden * Videreutvikle leken * Vise hvordan man skal behandle lekene og materialene * Hjelpe barna å oppøve sosial kompetanse, barna skal respektere hverandre og være gode mot hverandre: lære og samarbeide og dele, lære å inkludere andre i lek, hjelpe hverandre og lignende * Den voksne skal være deltakende og tilstedeværende, samt fange opp barnas interesser slik at vi kan tilrettelegge rommet ut ifra det * Kanskje du kan hjelpe meg (barnet) å navngi det jeg ser på hvis jeg ikke forstår hva det er eller heter? * Du kan gjerne invitere meg (barnet) til å stille åpne spørsmål slik at jeg kan snakke mer og utvikle min språk-kompetanse * Jeg vil gjerne at du (som voksen) hjelper meg å forstå regler og at du forklarer hvorfor reglene settes * Rose meg når jeg (barnet) gjør noe bra, eller er god på noe, eller god mot andre. Det gjør at jeg føler meg sett og at jeg er god på noe (selvbilde, selvfølelse, selvtillit). |
| **Hvilke fagområder ligger til grunn?** |
| * Kommunikasjon, språk og tekst * Antall, rom og form (ved telling, sortering ..) |
| **Fremdriftsplan** |
| * Vidreutvikle barnas interesser her-og nå og tilpasse rommet deretter. * Vidreutvikle rommet, tilføye noe nytt for variasjon for å stimulere til god lek. |
| **Progresjon** |
| **Rammeplanen sier:**  *«Progresjon i barnehagen innebærer at alle barna skal utvikle seg, lære og oppleve fremgang. Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø. Barn skal få utfordringer tilpasset sine erfaringer, interesser, kunnskaper og ferdigheter»*  I rommet skal barna blant annet kunne oppleve at de etterhvert mestrer lekekodene, og at de forstår rolleken. De skal bygge opp sosiale ferdigheter slik at de forstår hvordan man får innpass i leken.  Samtidig skal barna kunne inkludere andre i leken, og forstå at det ikke er greit å holde noen utenfor. Begynnende empati ...  Barna skal være gode mot hverandre, kunne dele, samarbeide, bytte på leker, være omsorgsfulle mot hverandre  De skal også kunne respektere andres grenser, og se når «nok er nok», og forstå at de ikke alltid kan få viljen sin selv om de gjerne vil ha med noen på leken som kanskje ikke vil, f.eks. |